text: [{"text_idx": "#000002", "text": "F\u00f8roysku kvinnurnar sp\u00e6ldu javnleik i\u0301 seinna venjingardystinum mo\u0301ti Finnlandi. Talan var um eitt lakari avrik i\u0301 mun til dystin i\u0301 gja\u0301r og gj\u00f8rdist u\u0301rsliti\u00f0 24-24, eftir at F\u00f8royar vo\u0301ru a\u0301 odda 13-10 i\u0301 ha\u0301lvleikinum."}, {"text_idx": "#000003", "text": "HSF skrivar:F\u00f8royska li\u00f0i\u00f0 byrja\u00f0i dystin sera illa vi\u00f0 at brenna fyrstu 5 ma\u0301lkjansirnar. Ta\u00f0 gingu sjey minuttir a\u0301\u00f0renn okkara funnu netmeskarnar og var ta\u00f0 uppa\u0301 brotskast. Finnland sp\u00e6ldi vi\u00f0 meira fer\u00f0 i\u0301 dag og ansa\u00f0u t\u00e6r v\u00e6l eftir Su\u0301nu Krossteig Hansen, sum var sera ey\u00f0sy\u0301nd i\u0301 f\u00f8royska a\u0301lopinum i\u0301 gja\u0301r. Eisini sto\u0301\u00f0 finski ma\u0301lverjin ein go\u0301\u00f0an dyst.F\u00f8royar to\u0301ku leikbra\u0301 eftir 10 minuttir, ta\u0301 okkara vo\u0301ru aftanfyri 5-2. Ta\u0301 h\u00f8vdu F\u00f8royar brent 7 sto\u0301rar ma\u0301lkjansir. Okkara vunnu seg to\u0301 spakuliga inn i\u0301 dystin og komu uppa\u0301 javnt um mi\u00f0jan ha\u0301lvleik. Skjo\u0301ta f\u00f8royska sp\u00e6li\u00f0 gekk nu\u0301 betri og fingu okkara sett bo\u0301ltarnar betri i\u0301 ma\u0301li\u00f0. Okkara vunnu seg framm um og var ha\u0301lvleiksst\u00f8\u00f0an 13-10 til F\u00f8royar.F\u00f8roysku venjararnir royndu seg vi\u00f0 ny\u0301ggjari uppstilling fra\u0301 byrjan i\u0301 seinna ha\u0301lvleiki, men hepna\u00f0ist minni v\u00e6l. Eftir 10 minuttir var Finnland komi\u00f0 uppa\u0301 javnt. Ov no\u0301gvir kjansir vo\u0301ru brendir og tekniskar villur sni\u0301ktu seg uppi\u0301 f\u00f8royska sp\u00e6li\u00f0. F\u00f8royar vann seg to\u0301 framm um aftur 21-18, ta\u0301 15 minuttir resta\u00f0u. Restin av dystinum gekk illa i\u0301 hond. Finnland a\u0301t seg n\u00e6rri og var heilt javnt seinatu minuttirnar. F\u00f8royar a\u0301ttu seinasta a\u0301lopi\u00f0 og kundu havt avgj\u00f8rt dystin til okkara fyrimun, men skoti\u00f0 var brent.Eftir dystin var Maria Pa\u0301lsdo\u0301ttir No\u0301lsoy vald sum besti f\u00f8royski leikari i\u0301 dag. Maria gj\u00f8rdi 10 ma\u0301l i\u0301 dag, harav 8 vo\u0301ru uppa\u0301 brotk\u00f8st.F\u00f8roysku kvinnurnar hava vi\u00f0 hesum sp\u00e6lt tveir gevandi dystir mo\u0301ti Finnlandi, sum li\u00f0ur i\u0301 fyrireikingunum til EM-undankappingina, sum byrjar i\u0301 oktober. Landsli\u00f0svenjararnir fingu roynt unga li\u00f0i\u00f0 i\u0301 fleiri ymsum uppstillingum og komu allir leikarir i\u0301 sp\u00e6l. Flestu leikararnir komu a\u0301 ma\u0301ltalvuna, verjan var go\u0301\u00f0 i\u0301 fleiri ti\u0301\u00f0arskei\u00f0um og sta\u00f0festast ma\u0301, at F\u00f8royar i\u0301 l\u00f8tuni hava tveir go\u0301\u00f0ar ma\u0301lverjar at velja i\u0301.F\u00f8royska li\u00f0i\u00f0 skal sp\u00e6la aftur i\u0301 viku 41 i\u0301 oktober, ta\u0301 EM-undankappingardystir eru a\u0301 skra\u0301.F\u00f8roysku ma\u0301lini:Maria Pa\u0301ldo\u0301ttir No\u0301lsoy 10 (8Li\u0301v Sveinbj\u00f8rnsdo\u0301ttir Poulsen 3Su\u0301na Krossteig Hansen 2 (1)Rannva\u0301 Olsen 2Pernille Brandenborg 2Va\u0301r Zachariasen 2Jana Mittu\u0301n 1Gu\u00f0ri\u00f0 a\u0301 Borg 1Natasja Hammer 1Ma\u0301lverjar:Annika Fri\u0301\u00f0heim Petersen 2Rakul Wardum 12Dystargongdin:05 min. 2-010 min. 4-215 min. 5-420 min. 7-925 min. 9-1030 min. 10-1335 min. 12-1640 min. 17-1945 min. 18-2150 min. 20-2255 min. 21-2260 min. 24-24"}]